Wat is die Christelike kerk? – Matteus 16:15-18 – Bybelskool
Written by Chris van Wyk on Oct 2, 2019 . Posted in Wie is God?.
Jesus sê toe vir hulle: "En wat van julle, wie sê julle is Ek?" Simon Petrus het geantwoord: "U is die Messias, die Seun van die lewende God." Jesus het hom geantwoord: "Gelukkig is jy, Simon seun van Jona, want my hemelse Vader het dit aan jou bekendgemaak. Hierdie wete het jy nie van enige mens ontvang nie. Ek verklaar nou vir jou: 'Jy is Petrus. Op hierdie rots sal Ek my kerk oprig, en al die magte van die doderyk sal dit nie oorwin nie.'" (NLV)
Jesus se identiteit is nou al op verskillende wyses geïdentifiseer deur die loop van die evangelie, ook as die Seun van God. Petrus se belydenis is egter 'n fundamentele standpuntinname oor Jesus. Dit is 'n dieptepunt in die evangelie en het die belydenis van die vroeër kerk beslissend beïnvloed. Jesus is nie maar net nóg 'n geneser cum demoon uitdrywer nie. Hy is die Seun van die lewende God.
1. Wat sou jou antwoord wees as Jesus vir jou vra: "Wie sê jy is Ek?"
2. Dink na oor hoe jy tot hierdie oortuiging gekom het. Hoe kan jy die oortuiging aangee?
3. Lees die verse later vandag weer om jou te herinner aan die wonder van hierdie belydenis oor Jesus, dat Hy die Messias is, die Seun van die Lewende God.
4. Jy kan later vanaand die verse weer in die konteks van Matteus 16 lees en my bydrae daaroor: Matteus 16 – Jesus kondig sy eie kruispad aan as model vir dissipelskap.